pythainlp/thai-wiki-dataset-v4 huggingface dataset:
ชีวิตติ่งอปป้าของยากูซ่าหน้าโหด

ชีวิตติ่งอปป้าของยากูซ่าหน้าโหด (ญี่ปุ่น: やくざの推しごと, โรมาจิ: Yakuza no Oshigoto) เป็นซีรีส์เว็บมังงะของญี่ปุ่น เขียนและวาดภาพประกอบโดย เทกิ ยัตสึดะ ได้รับการตีพิมพ์บนแพลตฟอร์มดิจิทัล "#เปลี่ยนทาง " ของอิจิจินชะ ตั้งแต่เดือนมิถุนายน พ.ศ. 2564 ถึงพฤษภาคม พ.ศ. 2565 โดยมีการรวบรวมบทต่าง ๆ ไว้เป็นทังโกบง จำนวน 2 เล่ม
การตีพิมพ์.
เขียนและวาดภาพประกอบโดย เทกิ ยัตสึดะ "ชีวิตติ่งอปป้าของยากูซ่าหน้าโหด" ได้รับการตีพิมพ์บนแพลตฟอร์มดิจิทัล "#เปลี่ยนทาง " ของอิจิจินชะ ตั้งแต่วันที่ 11 มิถุนายน พ.ศ. 2564 และจบลงในวันที่ 20 พฤษภาคม พ.ศ. 2565 บทพิเศษได้รับการตีพิมพ์ในวันที่ 25 กรกฎาคมในปีเดียวกัน อิจิจินชะได้รวบรวมบทต่าง ๆ ไว้ในรูปแบบทังโกบง สองเล่ม โดยวางจำหน่ายในวันที่ 25 พฤศจิกายน พ.ศ. 2564 และ 25 กรกฎาคม พ.ศ. 2565
มังงะมีลิขสิทธิ์ในประเทศไทยโดยสำนักพิมพ์ฟีนิกซ์
จำนวนเล่ม.
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายภาษาอังกฤษ
!width=24%|ISBN ภาษาอังกฤษ
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 25 พฤศจิกายน พ.ศ. 2564</td><td></td><td>11 กรกฎาคม พ.ศ. 2566</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 25 กรกฎาคม พ.ศ. 2565</td><td></td><td>15 พฤษภาคม พ.ศ. 2567</td><td></td></tr>
</table>
การตอบรับ.
ซีรีส์เรื่องนี้ได้รับการเสนอชื่อเข้าชิงรางวัล Eisner Awards ประจำปี พ.ศ. 2567 ในประเภทสิ่งพิมพ์ที่มีอารมณ์ขันยอดเยี่ยม
จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดนครราชสีมา พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 6 เขตเลือกตั้ง มีสมาชิกสภาผู้แทนราษฎรได้ 16 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1, 2, 3 และ 4) และ 2 คน (สำหรับเขตเลือกตั้งที่ 5 และ 6)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครราชสีมา และอำเภอสูงเนิน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอครบุรี, อำเภอโชคชัย, อำเภอจักราช, อำเภอห้วยแถลง, อำเภอเสิงสาง และอำเภอหนองบุนนาก
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอโนนสูง, อำเภอประทาย, อำเภอพิมาย, อำเภอชุมพวง และกิ่งอำเภอเมืองยาง
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอบัวใหญ่, อำเภอคง, อำเภอขามสะแกแสง, อำเภอโนนไทย, อำเภอบ้านเหลื่อม, อำเภอแก้งสนามนาง และอำเภอโนนแดง
เขตเลือกตั้งที่ 5.
เขตการเลือกตั้งที่ 5 ประกอบด้วยอำเภอด่านขุนทด, อำเภอสีคิ้ว, อำเภอขามทะเลสอ และกิ่งอำเภอสำนักตะคร้อ
เขตเลือกตั้งที่ 6.
เขตการเลือกตั้งที่ 6 ประกอบด้วยอำเภอปากช่อง, อำเภอปักธงชัย และกิ่งอำเภอวังน้ำเขียว
การเรืองแสงของคลอโรฟิลล์

การเรืองแสงของคลอโรฟิลล์ เป็นแสงที่ถูกปลดปล่อยออกมาโดยโมเลกุลของ คลอโรฟิลล์ เมื่อกลับจากสถานะพลังงานสูง (Excited state) สู่สถานะพลังงานต่ำ ใช้เป็นตัวชี้วัดการเปลี่ยนแปลงพลังงานของการสังเคราะห์ด้วยแสงใน พืช, สาหร่าย และ แบคทีเรีย คลอโรฟิลล์ที่อยู่ในสภาวะถูกกระตุ้นจะสลายพลังงานแสงที่ถูกดูดซับ โดยเปลี่ยนเป็นพลังงานในกระบวนการ การสังเคราะห์ด้วยแสง (การเปลี่ยนพลังงานเชิงแสงเป็นพลังงานเคมี), เป็นความร้อนใน การดับแบบไม่ใช้สารเคมีแสง หรือปลดปล่อยออกมาในรูปของแสงฟลูออเรสเซนซ์ กระบวนการเหล่านี้เป็นกระบวนการเสริมซึ่งกันและกัน การวิเคราะห์ฟลูออเรสเซนซ์ของคลอโรฟิลล์จึงเป็นเครื่องมือสำคัญในงานวิจัยเกี่ยวกับพืช โดยมีการใช้งานอย่างหลากหลาย
บรรษัทแพร่ภาพกระจายเสียงสวิส

บรรษัทแพร่ภาพกระจายเสียงสวิส (;) ย่อว่า เอสอาร์จี เอสเอสอาร์ (SRG SSR) เป็นองค์การกระจายเสียงสาธารณะที่ไม่แสวงหาผลกำไรของสวิตเซอร์แลนด์ ก่อตั้งเมื่อปี 1931 ปัจจุบันเป็นบริษัทผู้ถือหุ้นในช่องวิทยุและโทรทัศน์กว่า 24 แห่ง เอสอาร์จี เอสเอสอาร์มีสำนักงานใหญ่ในแบร์น โดยองค์การได้รับเงินทุนส่วนใหญ่จากค่าธรรมเนียมใบอนุญาตวิทยุและโทรทัศน์ (79%) และสร้างรายได้ที่เหลือจากการโฆษณาและการสนับสนุน
โครงสร้างองค์กรของบรรษัทแพร่ภาพกระจายเสียงสวิสนั้นมีความซับซ้อนเป็นอย่างมาก ซึ่งมีผลมาจากการปกครองในรูปแบบประชาธิปไตยโดยตรงของประเทศและการที่มีภาษาราชการสี่ภาษา ได้แก่ เยอรมัน ฝรั่งเศส อิตาลี และรูมันช์ เอสอาร์จี เอสเอสอาร์ไม่ได้ถือใบอนุญาตออกอากาศโดยตรง แต่จะมีบริษัทระดับภูมิภาคที่ถือใบอนุญาตสี่แห่งแทน ได้แก่
โดยทั้งสี่บริษัทจะร่วมดูแลการผลิตและการออกอากาศส่วนกลางร่วมกัน นอกจากนี้เอสอาร์จี เอสเอสอาร์ยังมีสวิสอินโฟ ฐานช่องทางข่าว 10 ภาษาเป็นหน่วยงานที่ห้าขององค์การอีกด้วย
ไอโฟน 16 โปร

ไอโฟน 16 โปร และ ไอโฟน 16 โปร แม็กซ์  เป็นสมาร์ตโฟนที่พัฒนาและจัดจำหน่ายโดยแอปเปิล พร้อมกับไอโฟน 16 และ ไอโฟน 16 พลัส ซึ่งเป็นส่วนหนึ่งของรุ่นที่ 18 ของไอโฟนทดแทน ไอโฟน 15 โปร และ ไอโฟน 15 โปรแม็กซ์ โดยประกาศเปิดตัวเมื่อวันที่ 9 กันยายน ค.ศ. 2024 และวางจำหน่ายในวันที่ 20 กันยายน ค.ศ. 2024 ไอโฟน 16 โปร และ ไอโฟน 16 โปรแม็กซ์ ประกอบด้วยจอแสดงผลขนาดใหญ่ 6.3 นิ้ว และ 6.9 นิ้ว, โปรเซสเซอร์ที่เร็วขึ้น, กล้องมุมกว้างและมุมกว้างสุดที่ได้รับการอัพเกรด, รองรับ Wi-Fi 7, แบตเตอรี่ที่ใหญ่ขึ้น และติดตั้งระบบปฏิบัติการ iOS 18 มาในตัว
อิเอเกราเม็ง

อิเอเกราเม็ง (; โรมาจิ: "iekei rāmen") หรือ โยโกฮามะอิเอเกราเม็ง (横浜家系ラーメン) เป็นชื่อเรียกรวม ๆ ของราเม็งจำพวกหนึ่งที่มีต้นแบบมาจากร้านโยชิมุระยะ (吉村家, ก่อตั้งใน ปี 1974) ซึ่งเป็นร้านราเมงในเมืองโยโกฮามะ จังหวัดคานางาวะ มีลักษณะโดยรวมคือเป็นโชยุราเม็งใส่ซุปกระดูกหมูที่มีความเข้มข้น
ภาพรวม.
ประกอบด้วยซุปที่ทำโดยดาชิจากกระดูกหมูหรือซุปไก่ ผสมน้ำจิ้มโชยุ ใช้เส้นบะหมี่ค่อนข้างหน้า ใส่น้ำมันไก่เติมผักปวยเล้ง หมูแดง สาหร่ายโนริ โดยทั่วไป สามารถปรับความแข็งของบะหมี่ ปริมาณน้ำมัน และความเข้มข้นของรสชาติได้ตามความต้องการ
เดิมทีร้านประเภทนี้พบได้ในร้านที่แยกสาขามาจากร้านโยชิมุระยะ แล้วจึงแพร่หลายออกไป และเนื่องจากชื่อร้านเหล่านี้มักลงท้ายด้วยอักษร 家 ซึ่งอาจอ่านว่า "ยะ" (や) หรือ "อิเอะ" (いえ) ในที่สุดจึงเกิดเป็นชื่อเรียกรวม ๆ ว่า 家系 โดย 家 ในที่นี้เลือกอ่านเป็น "อิเอะ" จึงเป็น "อิเอะเก" นอกจากนี้ยังมีร้านที่ไม่ได้เกี่ยวข้องกับร้านโยชิมุระยะ แต่ได้ได้พัฒนาร้านในแบบตนเองด้วย ตั้งแต่กลางทศวรรษ 2010 เป็นต้นมา มีจำนวนร้านค้าในเครือ เพิ่มขึ้นใน อุตสาหกรรมร้านอาหารหลัก ๆ ที่ให้บริการราเม็งประเภทเดียวกัน ซึ่งไม่เกี่ยวข้องกับโยชิมุรายะหรือร้านค้าในเครืออื่น ๆ โดยสิ้นเชิง
ณ เดือนกันยายน 2013 มีร้านอาหารประมาณ 1,000 แห่งที่ให้บริการอิเอเก โดยส่วนใหญ่อยู่ในญี่ปุ่นและยังพบได้ในประเทศอื่นในเอเชีย โดยในจำนวนนี้ประมาณ 150 ร้านตั้งอยู่ในเมืองโยโกฮามะ (อ้างอิงจากการสำรวจ แต่ร้านค้ามีการเปลี่ยนแปลงรวดเร็วจึงไม่อาจระบุตัวเลขแน่ชัด) อย่างไรก็ตาม ร้านเหล่านี้ส่วนใหญ่เป็นร้านแฟรนไชส์ที่ดำเนินการโดยบริษัทนายทุนใหญ่ และมีร้านค้าเพียงไม่กี่แห่งที่ดำเนินกิจการตามร้านในเครือโยชิมุระยะดั้งเดิม
ประเทศสวิตเซอร์แลนด์ในการประกวดเพลงยูโรวิชัน

ประเทศสวิตเซอร์แลนด์ได้เข้าร่วมการประกวดเพลงยูโรวิชันทั้งหมด 64 ครั้ง โดยเข้าร่วมครั้งแรกในการประกวดปี 1956 โดยพลาดการแข่งขันเพียงสี่ครั้ง ได้แก่ในปี: 1995 1999 2001 และ 2003 สวิตเซอร์แลนด์เป็นเจ้าภาพการประกวดครั้งแรกในปี 1956 ที่ลูกาโน ซึ่งก็ยังได้รับชัยชนะอีกด้วย สวิตเซอร์แลนด์คว้าชัยชนะครั้งที่สองในการประกวดปี 1988 เป็นระยะเวลา 32 ปีหลังครั้งแรก และเป็นครั้งที่สามในปี 2024 เป็นระยะเวลา 36 ปีหลังครั้งที่สอง โดยสวิตเซอร์แลนด์มีบรรษัทแพร่ภาพกระจายเสียงสวิส (เอสอาร์จี เอสเอสอาร์) เป็นสถานีโทรทัศน์ประจำชาติที่เข้าร่วม
"" ของลิส อาเซียชนะการประกวดครั้งแรกในปี 1956 สำหรับสวิตเซอร์แลนด์ในประเทศตนเอง เธอได้กลับมาเข้าร่วมอีกครั้งในการประกวดปีถัดไปด้วยเพลง "จิออร์จีโอ" โดยได้รับอันดับที่สอง สวิตเซอร์แลนด์ได้อันดับสองด้วยเพลง "ต็องวาปาซ" โดยเอสเธอร์ โอฟาริม (ค.ศ. 1963) และ "ปาซปัวร์มัว" โดยดาเนียลา ซิมมอนส์ (ค.ศ. 1986) และอันดับที่สามด้วย "นูโซรอนเดอแม็ง" โดยฟรังกา ดิ ริเอนโซ (ค.ศ. 1961) และ "อามูรงแตม" โดยอาร์เล็ตต์ โซลรา (ค.ศ. 1982) เซลีน ดิออนนำชัยชนะสู่ประเทศอีกครั้งในการประกวดปี 1988 ด้วยเพลง "เนอปาร์เตปาซองมัว" และแอนนี คอตตอนคว้าตำแหน่งห้าอันดับแรกของสวิตเซอร์แลนด์เป็นครั้งที่ 15 โดยได้รับอันดับที่สามในการประกวดปี 1993 ด้วยเพลง "มัวตูซิมเปลมง"
นับตั้งแต่มีการเริ่มวิธีการเลื่อนตกชั้นในการประกวดปี 1993 สวิตเซอร์แลนด์ได้อันดับถึงสิบอันดับแรกเพียงสี่ครั้งเท่านั้น นับตั้งแต่เริ่มระบบรอบรองชนะเลิศในปี 2004 ประเทศล้มเหลวในการผ่านเข้ารอบชิงชนะเลิศในการแข่งขัน 11 รายการจาก 19 รายการ โดยจบอันดับสุดท้ายในรอบรองชนะเลิศถึงสี่ครั้ง สวิตเซอร์แลนด์กลับเข้ามาอยู่ในช่วงห้าอันดับแรกในการประกวดปี 2019 ด้วยเพลง "ชีก็อตมี" โดยลูกา ฮานนิ ได้อันดับที่สี่ นับเป็นครั้งที่หกที่ได้รับอันดับในช่วงห้าอันดับแรก ซึ่งก็ตามด้วย "ตูลูนีแวร์" โดยยอห์นเทียร์ ในอันดับที่สามในการประกวดปี 2021 สวิตเซอร์แลนด์ชนะการประกวดครั้งที่สามในปี 2024 ด้วยเพลง "เดอะโคด" โดยเนโม
การเข้าร่วม.
บรรษัทแพร่ภาพกระจายเสียงสวิส (เอสอาร์จี เอสเอสอาร์) เป็นสมาชิกสามัญของสหภาพการแพร่สัญญาณวิทยุและโทรทัศน์แห่งยุโรป (อีบียู) จึงมีสิทธิ์เข้าร่วมการประกวดเพลงยูโรวิชัน โดยได้เข้าร่วมการประกวดตั้งแต่การประกวดครั้งแรกในปี 1956
สวิตเซอร์แลนด์มีภาษาราชการสี่ภาษา ได้แก่ ภาษาฝรั่งเศส ภาษาเยอรมัน ภาษาอิตาลี และภาษารูมันช์ อีบียูได้ประกาศกฎระเบียบระบุว่าเพลงจะต้องแสดงเป็นภาษาราชการของประเทศนั้นๆ ซึ่งถูกยกเลิกในปี 1999 ส่งผลให้ในช่วงเวลานั้นเอสอาร์จี เอสเอสอาร์มีอิสระในการส่งผลงานเข้าประกวดในภาษาใดก็ได้จากสี่ภาษาดังกล่าว โดยจาก 64 ครั้งที่เข้าร่วมประกวด สวิตเซอร์แลนด์ได้ส่งเพลงไปแล้ว 65 เพลง โดย 24 เพลงเป็นภาษาฝรั่งเศส 12 เพลงเป็นภาษาเยอรมัน 18 เพลงเป็นภาษาอังกฤษ 10 เพลงเป็นภาษาอิตาลี และ 1 เพลงเป็นภาษารูมันช์ เพลงที่ชนะ 2 เพลงแรกของสวิตเซอร์แลนด์ขับร้องเป็นภาษาฝรั่งเศส ส่วนเพลงที่สามขับร้องเป็นภาษาอังกฤษ
เอสอาร์จี เอสเอสอาร์ได้เคยใช้กระบวนการคัดเลือกมาแล้วหลายเพื่อพิจารณาคัดเลือกผลงานที่จะส่งเข้าประกวดในแต่ละปี ตั้งแต่ปี 2019 เป็นต้นมา เอสอาร์จีได้ใช้กระบวนการคัดเลือกภายใน โดยก่อนหน้าจะใช้การประกวดระดับประเทศซึ่งจัดขึ้นภายใต้ชื่อต่างๆ เช่น "กงกูร์เออโรวิซิอง" ในปี 1950-2000 และ "เดอกรอเซอเอ็นไชดุงโช" ในปี 2011-2018 ในช่วงทศวรรษ 1980 การประกวดระดับประเทศนี้มักมีเพลงที่เข้าร่วม 10 เพลงต่อปี ได้แก่ 3 เพลงเป็นภาษาฝรั่งเศส 3 เพลงเป็นภาษาเยอรมัน 3 เพลงเป็นภาษาอิตาลี และ 1 เพลงเป็นภาษารูมันช์
จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดนครราชสีมา กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 5 เขตเลือกตั้ง มีสมาชิกสภาผู้แทนราษฎรได้ 15 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครราชสีมา และอำเภอสูงเนิน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอด่านขุนทด, อำเภอสีคิ้ว, อำเภอปากช่อง, อำเภอปักธงชัย และกิ่งอำเภอวังน้ำเขียว
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอครบุรี, อำเภอโชคชัย, อำเภอจักราช, อำเภอห้วยแถลง, อำเภอเสิงสาง และอำเภอหนองบุนนาก
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอโนนสูง, อำเภอประทาย, อำเภอพิมาย, อำเภอชุมพวง และกิ่งอำเภอโนนแดง
เขตเลือกตั้งที่ 5.
เขตการเลือกตั้งที่ 5 ประกอบด้วยอำเภอบัวใหญ่, อำเภอคง, อำเภอขามสะแกแสง, อำเภอขามทะเลสอ, อำเภอโนนไทย, อำเภอบ้านเหลื่อม และกิ่งอำเภอแก้งสนามนาง
ตำบลนนทรีย์

นนทรีย์ เป็นตำบลในอำเภอบ่อไร่ จังหวัดตราด เป็นที่ตั้งของจุดผ่อนปรนการค้าบ้านมะม่วงที่เชื่อมต่อกับพื้นที่ของบ้านฉอระกา อำเภอสํารูด จังหวัดพระตะบอง ในประเทศกัมพูชา
ที่ตั้งและอาณาเขต.
ตำบลนนทรีย์ มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
นนทรีย์ เดิมเป็นพื้นที่หมู่ 2 ของตำบลด่านชุมพล ปี พ.ศ. 2529 นายทองดำ บานชื่น ผู้ว่าราชการจังหวัดตราด ได้ประกาศแยกพื้นที่หมู่ 2 บ้านนนทรีย์, หมู่ 3 บ้านมะม่วง, หมู่ 4 บ้านสระใหญ่ และหมู่ 5 บ้านคลองโอน ของตำบลด่านชุมพล รวม 4 หมู่บ้าน มาตั้งเป็น ตำบลนนทรีย์
โดยมีชื่อตำบลมาจากที่ในหมู่บ้านนี้มีสภาพเป็นป่าและมีต้นนนทรีย์เป็นจำนวนมาก จึงตั้งชื่อหมู่บ้านว่า "นนทรีย์" ประชากรดั้งเดิมเป็นชาวสำเหร่และชาวชอง
การแบ่งเขตการปกครอง.
ตำบลนนทรีย์แบ่งพื้นที่การปกครองออกเป็น 5 หมู่บ้าน ได้แก่
ฟร็องซัว บายรู

ฟร็องซัว เรอเน ฌ็อง ลูเซียง บายรู (เกิด 25 พฤษภาคม ค.ศ. 1951) เป็นครูและนักการเมืองสายกลางชาวฝรั่งเศส อดีตสมาชิกสมัชชาแห่งชาติ อดีตรัฐมนตรีว่าการกระทรวงศึกษาธิการแห่งชาติ อดีตสมาชิกรัฐสภายุโรป และอดีตผู้รักษาตราผนึกและรัฐมนตรีว่าการกระทรวงยุติธรรม
บายรูเคยลงเป็นผู้สมัครชิงตำแหน่งประธานาธิบดีฝรั่งเศสสามครั้งในการเลือกตั้งของปี 2002 2007 และ 2012 ในการเลือกตั้งปี 2017 ในขณะที่มีการคาดเดาว่าบายรูจะลงเป็นผู้สมัครอีกครั้ง เขากลับตัดสิ้นใจที่จะไม่ลงสมัครและไปสนับสนุนแอมานุแอล มาครงแทน
ปัจจุบันดำรงตำแหน่งนายกเทศมนตรีเมืองโปตั้งแต่ปี 2014 และเป็นประธานขบวนการประชาธิปไตยตั้งแต่ปี 2007 เมื่อวันที่ 13 ธันวาคม ค.ศ. 2024 บายรูได้รับแต่งตั้งโดยแอมานุแอล มาครงให้ดำรงตำแหน่งนายกรัฐมนตรีฝรั่งเศสต่อจากมีแชล บาร์เนียร์ที่ถูกขับออกจากตำแหน่งหลังจากการลงมติไม่ไว้วางใจจากสมาชิกสมัชชาแห่งชาติ
โปรแกรมประยุกต์สำหรับอุปกรณ์เคลื่อนที่

โปรแกรมประยุกต์สำหรับอุปกรณ์เคลื่อนที่ หรือ แอป (หรือ app) คือ โปรแกรมคอมพิวเตอร์หรือโปรแกรมประยุกต์ที่ออกแบบมาสำหรับทำงานบนอุปกรณ์เคลื่อนที่ เช่น สมาร์ทโฟน แท็บเล็ต หรือสมาร์ตวอตช์ โปรแกรมประยุกต์สำหรับอุปกรณ์เคลื่อนที่มักจะมีความแตกต่างจากโปรแกรมประยุกต์ซึ่งได้รับการออกแบบให้ทำงานบนคอมพิวเตอร์แบบตั้งโต๊ะและโปรแกรมประยุกต์บนเว็บที่ทำงานในเว็บเบราว์เซอร์บนอุปกรณ์เคลื่อนที่ แทนที่จะทำงานโดยตรงบนอุปกรณ์เคลื่อนที่
เดิมทีโปรแกรมประยุกต์หรือแอปเหล่านี้มีไว้สำหรับช่วยเหลือด้านประสิทธิภาพการทำงาน เช่น อีเมล ปฏิทิน และฐานข้อมูลติดต่อ แต่ความต้องการแอปของสาธารณชนทำให้เกิดการขยายตัวอย่างรวดเร็วไปยังการทำงานอื่น ๆ เช่น เกมบนอุปกรณ์เคลื่อนที่ ระบบอัตโนมัติในโรงงาน บริการตามที่ตั้ง และจีพีเอส การติดตามคำสั่งซื้อและการซื้อตั๋ว ทำให้ปัจจุบันมีแอปให้เลือกใช้หลายล้านแอป โปรแกรมประยุกต์สำหรับอุปกรณ์เคลื่อนที่จำนวนมากจำเป็นต้องมีการเข้าถึงอินเทอร์เน็ต โดยทั่วไปจะมีการดาวน์โหลดจากร้านจำหน่ายแอปซึ่งเป็นแพลตฟอร์มการจัดจำหน่ายดิจิทัลประเภทหนึ่ง
อามิเอกซ์เพรส

อามิเอกซ์เพรส  หรือที่รู้จักในชื่อ /X เป็น
โปรแกรมประยุกต์กระดานข่าวอิเล็กทรอนิกส์ (BBS) ที่เป็นที่นิยมสำหรับเครื่องคอมพิวเตอร์อามิกา ในปี ค.ศ. 1995 โดยบริษัทซินเทติกเทคโนโลยี (Synthetic Technologies) อามิเอกซ์เพรสได้กลายเป็นหนึ่งในโปรแกรมประยุกต์บีบีเอสของเครื่องอามิกาที่นิยมที่สุด และถูกใช้กันอย่างแพร่หลายในเครือข่ายใต้ดินของกลุ่มละเมิดลิขสิทธิ์ (warez scene) เพื่อแลกเปลี่ยนซอฟต์แวร์
อามิเอกซ์เพรสถูกสร้างและปรับปรุงระหว่างปี ค.ศ. 1992 ถึง 1995 ซอฟต์แวร์นี้เขียนขึ้นโดยไมเคิล ทอมัส (Michael Thomas) แห่งบริษัทซินเทติกเทคโนโลยี (Synthetic Technologies) และในภายหลังขายให้กับโจเซฟ ฮอด์จ (Joseph Hodge) แห่งบริษัทไลท์สปีดเทคโนโลยี (Lightspeed Technologies) ไมเคิล ทอมัส พัฒนาอามิเอกซ์เพรสเป็นเวลาประมาณสองปี โดยสร้างแบบจำลองซอฟต์แวร์ตามโปรแกรมบีบีเอสเชิงพาณิชย์สำหรับพีซีที่ชื่อว่าพีซีบอร์ด (PCBoard) ในตอนแรกเขารันกระดานข่าวอิเล็กทรอนิกส์ด้วยพีซีบอร์ดบนเครื่องคอมพิวเตอร์พีซีของตนเอง แต่เขาไม่พอใจกับแพลตฟอร์มพีซีโดยทั่วไป จึงตัดสินใจสร้างผลิตภัณฑ์เทียบเคียงขึ้นบนแพลตฟอร์มอามิกา
โพสต์ในยูสเน็ต (Usenet) โดยโจเซฟ ฮอด์จ (ผู้พัฒนา /X) ระบุในภายหลังว่าทั้งโปรแกรมบน /X และบริษัทผู้พัฒนา (ไลท์สปีดเทคโนโลยี) จะถูกยุบเลิก โดยมีแผนที่จะสร้างระบบกระดานข่าวใหม่ - มิลเลนเนียมบีบีเอส (Millennium BBS) ซึ่งไม่เคยมีการกล่าวถึงมาก่อน
ในปี ค.ศ. 2018 อามิเอกซ์เพรสได้รับการฟื้นฟูโดยดาร์เรน โคลส์ (Darren Coles) เขาได้รับอนุญาตจากโจเซฟ ฮอด์จ ให้พัฒนาผลิตภัณฑ์ต่อไปและใช้ชื่ออามิเอกซ์เพรสได้ต่อไป เวอร์ชัน 5.0.0 เปิดตัวต่อสาธารณะเมื่อปลายปี ค.ศ. 2018 เวอร์ชันนี้เขียนขึ้นใหม่ในภาษาโปรแกรมอามิกา-อี (Amiga-E) โดยใช้รหัสต้นฉบับสำหรับเวอร์ชัน 3 ที่เปิดสาธารณะ และทำการวิศวกรรมย้อนกลับฟังก์ชันใหม่ที่มีอยู่ในเวอร์ชัน 4.20 ซึ่งเวอร์ชัน 5 นี้เข้ากันได้กับรุ่นก่อนหน้าในเวอร์ชัน 4.x อย่างมาก และเพิ่มคุณสมบัติใหม่มากมาย โดยรหัสต้นฉบับมีให้นำไปใช้งานบนกิตฮับ
อาเรซโซ

อาเรซโซ  เป็นนครและเทศบาลในประเทศอิตาลี เป็นเมืองหลักของจังหวัดอาเรซโซ ตั้งแคว้นตอสคานา อาเรซโซอยู่ห่างจากเมืองฟลอเรนซ์ปทางตะวันออกเฉียงใต้ประมาณ 80 กิโลเมตร (50 ไมล์) ที่ระดับความสูง 296 เมตร (971 ฟุต) จากข้อมูล ค.ศ. 2022 เมืองมีประชากรราว 97,000 คน
อาเรซโซเป็นที่รู้จักในฐานะเมืองแห่งทองคำและแฟชั่นชั้นสูง เป็นบ้านเกิดของศิลปินและกวี เช่น จอร์โจ วาซารี กวีโดแห่งอาเรซโซ และกวิตโตเน ดาเรซโซ ในด้านศิลปะ เมืองนี้มีชื่อเสียงจากจิตรกรรมฝาผนังโดย ปีเอโร เดลลา ฟรันเชสกา ภายในมหาวิหารซานฟรานเชสโก และไม้กางเขนโดยชีมาบูเอภายในมหาวิหารซานโดเมนีโก
ซัสซารี

ซัสซารี  เป็นนครในประเทศอิตาลี เป็นเมืองที่มีประชากรมาเป็นอันดับ 2 ของแคว้นซาร์ดิเนีย (เกาะซาร์ดิเนีย) เป็นหนึ่งในเมืองที่เก่าแก่ที่สุดบนเกาะ ถือว่าเป็นหนึ่งในที่รวบรวมศิลปะ
ตั้งแต่จุดเริ่มต้นของเมืองในช่วงปลายศตวรรษที่ 12 ซัสซารีถูกปกครองโดยจูดีกาโตแห่งตอร์เรส ชาวปิซา ซึ่งเป็นสาธารณรัฐอิสระโดยมีพันธมิตรคือ เจนัว อารากอน และสเปน ซึ่งทุกชนชาติมีทำให้เกิดมรดกทางประวัติศาสตร์และศิลปะของซัสซารี เมืองซัสซารีเป็นเมืองที่มีอุดมไปด้วยงานด้านศิลปะ วัฒนธรรม และประวัติศาสตร์ และเป็นที่รู้จักกันดีในเรื่องของปาลาซซี น้ำพุแห่งโรเซลโล และสถาปัตยกรรมฟื้นฟูคลาสสิกอันสง่างาม เช่น ปีอัซซาดีตาเลีย (Piazza d'Italia) และโรงละครซีวีโก (Teatro Civico)
แลบราดอร์

แลบราดอร์  เป็นภูมิภาคทางภูมิศาสตร์และวัฒนธรรมในรัฐนิวฟันด์แลนด์และแลบราดอร์ของประเทศแคนาดา เป็นพื้นที่หลักบนแผ่นดินใหญ่ของรัฐและครอบคลุมพื้นที่ 71% ของรัฐ แต่มีประชากรเพียง 6% เท่านั้น แลบราดอร์มีช่องแคบเบลล์ไอล์คั่นกับเกาะนิวฟันด์แลนด์ แลบราดอร์เป็นภูมิภาคทางภูมิศาสตร์ที่ใหญ่ที่สุดและอยู่เหนือสุดในสี่รัฐทางมหาสมุทรแอตแลนติก
แลบราดอร์ครอบคลุมพื้นที่ส่วนใหญ่ทางทิศตะวันออกของคาบสมุทรแลบราดอร์ มีอาณาเขตติดกับรัฐเกแบ็ก ทางทิศตะวันตกและทิศใต้ แลบราดอร์มีพรมแดนทางบกไม่มากที่ติดกับดินแดนนูนาวุต บนเกาะคิลลินิก
เบรุต ปากบารา

เรือโท เบรุต ปากบารา (พ.ศ. 2533 – 27 ธันวาคม พ.ศ. 2562) เป็นทหารหน่วยบัญชาการสงครามพิเศษทางเรือ กองเรือยุทธการ (หน่วยซีล) ที่เข้าร่วมปฏิบัติการค้นหาและกู้ภัยถ้ำหลวง กระทั่งเสียชีวิตจากการติดเชื้อในกระแสเลือด และได้รับการยกย่องเป็นหนึ่งในวีรบุรุษถ้ำหลวง
นอกจากนี้ เขายังได้รับการกล่าวคําอุทิศในฉากจบของภาพยนตร์เรื่อง"สิบสามชีวิต"
ประวัติ.
เบรุตมีบิดาคือเจ๊ะอารมปัน ปากบารา และเป็นบุตรบุญธรรมของม๊ะนี ปากบารา ซึ่งเดิมเขาเป็นบุตรคนสุดท้องของพี่น้อง 8 คน โดยแม่แท้ ๆ ของเขาเสียชีวิตตั้งแต่เด็ก ทั้งนี้ แม่บุญธรรมของเขาเคยห้ามเบรุตเรียนทหาร แต่เขาก็แอบไปเรียนจนได้รับการติดยศ แล้วจึงกลับมาบอกว่าตนได้เป็นทหาร ซึ่งแม่บุญธรรมเองก็มีความภูมิใจในตัวเขา และเบรุตมีลูกสาวหนึ่งคนคือเอวาริณ ปากบารา (ปันย่า)
เบรุตดำรงตำแหน่งประจำชุดปฏิบัติการพิเศษที่ 5 กองรบพิเศษที่ 3 กรมรบพิเศษที่ 1 หน่วยบัญชาการสงครามพิเศษทางเรือ กองเรือยุทธการ เขาได้เข้าร่วมปฏิบัติการค้นหาและกู้ภัยถ้ำหลวงเมื่อ พ.ศ. 2561 กระทั่งเสียชีวิตจากการติดเชื้อในกระแสเลือด จากนั้นได้มีพิธีฝังศพที่มัสยิดตะโละใส อำเภอละงู จังหวัดสตูล
บำเหน็จ.
หลังจากการเสียชีวิต ทางกองทัพเรือไทยได้แสดงความเสียใจ พร้อมปูนบำเหน็จ 7 ขั้น, เลื่อนชั้นยศ 5 ชั้นเป็นเรือโท ตลอดจนขอพระราชทานเครื่องราชอิสริยาภรณ์ชั้นเบญจมาภรณ์มงกุฎไทย
สิ่งสืบเนื่อง.
จากการสูญเสียดังกล่าว กำพลศักดิ์ สัสดี (โฟล์ค) หนึ่งในวีรบุรุษถ้ำหลวงที่เป็นนักปีนเขาได้มีความต้องการที่จะวาดภาพเบรุตเพื่อรำลึกความดีและภารกิจที่เขาทำไว้ โดยใช้สีธรรมชาติจากต่อมปลาหมึกเพื่อให้เข้ากับวิถีชีวิตถิ่นกำเนิดเพียงภาพเดียว และมอบให้แก่ญาติของเบรุต
นอกจากนี้ ในแต่ละปี ได้มีพิธีรำลึกและแสดงความอาลัยผู้เสียชีวิตจากเหตุการณ์ครั้งประวัติศาสตร์ ที่รวมถึงเบรุต ปากบารา ณ อุทยานแห่งชาติถ้ำหลวง-ขุนน้ำนางนอน
โทชินเด็ง 4

โทชินเด็ง 4 (อักษรโรมัน: "Toshinden 4") เปิดตัวที่ประเทศญี่ปุ่นในชื่อ โทชินเด็งซูบารุ เป็นเกมต่อสู้ ค.ศ. 1999 ที่พัฒนาโดยบริษัทแทมซอฟต์และเผยแพร่โดยบริษัททาการะสำหรับเพลย์สเตชัน เกมนี้เป็นภาคที่สี่และภาคสุดท้ายของซีรีส์"แบตเทิลอะรีนาโทชินเด็ง" ซึ่งแตกต่างจากภาคก่อน ๆ ตรงที่ไม่ได้รับการเผยแพร่ในทวีปอเมริกาเหนือ เกมดังกล่าวมีตัวละครใหม่ทั้งหมด โดยมีเพียงอดีตตัวเอกอย่างเออิจิ, ตัวร้ายอย่างเวอร์มิเลียนและนารุที่กลับมาอีกครั้ง ส่วนตัวเอกใหม่ใน"โทชินเด็ง 4" คือลูกชายของเออิจิที่ชื่อว่าซูบารุ โดยได้รับการตอบรับเชิงลบจากนักวิจารณ์
รูปแบบการเล่น.
โหมดเนื้อเรื่องภาคนี้ประกอบด้วยทีมที่ต่อสู้แบบสามต่อสาม ส่วนโหมดเสริม ได้แก่ โหมดเอาชีวิตรอด, โหมดทำเวลา และโหมดฝึกซ้อม โดยก่อนการต่อสู้ทุกครั้ง จะมีคัตซีนตามเนื้อเรื่องของเกม
การตอบรับ.
เกมนี้ได้รับการตอบรับไม่ดี นิตยสาร"ออฟฟิเชียลเพลย์สเตชันแมกกาซีน"ให้ความเห็นว่า "โหมดเกมหลากหลายไม่สามารถชดเชยเกมต่อสู้ที่ไม่ค่อยดีได้"
คริสเตียน นัต จากเว็บไซต์"เกมสปอต"ได้วิจารณ์เกม"โทชินเด็ง 4" นำเข้าจากต่างประเทศ โดยเขียนว่าการควบคุมนั้น "ลำบาก" และ "มีการหน่วงเวลาค่อนข้างมาก" นอกจากนี้ ยังติเตียนการเคลื่อนไหวและการโจมตี รวมถึงกราฟิก แต่เขามีความคิดเห็นในเชิงบวกเกี่ยวกับเสียงพูด, การเปิดเกมแบบอนิเมะ และการออกแบบเหล่าตัวละคร
คุณหนูฟุ้งซ่านกับแผนระรานนายสารวัตร

คุณหนูฟุ้งซ่านกับแผนระรานนายสารวัตร (ญี่ปุ่น: あらくれお嬢様はもんもんしている, โรมาจิ: Arakure Ojōsama wa Monmon Shiteiru) เป็นซีรีส์มังงะญี่ปุ่นที่เขียนและวาดภาพประกอบโดย#เปลี่ยนทาง เรื่องนี้ได้รับการตีพิมพ์เป็นตอนในนิตยสารมังงะแนว"เซเน็ง""#เปลี่ยนทาง "ของสำนักพิมพ์โคดันชะตั้งแต่เดือนพฤศจิกายน พ.ศ. 2561 ถึงเดือนมกราคม พ.ศ. 2564 และนิตยสารดังกล่าวได้ยุติการตีพิมพ์ในเดือนเมษายน พ.ศ. 2564 และกลับมาตีพิมพ์มังงะเริ่องนี้อีกครั้งบน"ยันมางะ เว็บ"ในเดือนพฤษภาคม พ.ศ. 2565 ตอนต่างๆ ได้รับการรวบรวมตีพิมพ์เป็นเล่ม("ทังโกบง")จำนวน 7 เล่ม ณ เดือนธันวาคม พ.ศ. 2567
สื่อสิ่งพิมพ์.
"คุณหนูฟุ้งซ่านกับแผนระรานนายสารวัตร"เขียนและวาดภาพโดย#เปลี่ยนทาง เริ่มต้นลงในในนิตยสารมังงะแนว"เซเน็ง""#เปลี่ยนทาง "ของสำนักพิมพ์โคดันชะเมื่อวันที่ 6 พฤศจิกายน พ.ศ. 2561 ตอนสุดท้ายของซีรีส์ในนิตยสารได้รับการตีพิมพ์เมื่อวันที่ 6 มกราคม พ.ศ. 2564 และมังงะก็ได้เข้าสู่ช่วงพักการตีพิมพ์ "ยัง แมกกาซีน ที่ 3" ฉบับสุดท้ายได้ออกจำหน่ายเมื่อวันที่ 6 เมษายน พ.ศ. 2564 ซีรีส์นี้ได้กลับมาเผยแพร่อีกครั้งบน"ยันมางะ เว็บ" ในวันที่ 2 พฤษภาคม พ.ศ. 2565 โคดันชะได้รวบรวมตอนต่างๆ ตีพิมพ์เป็นรูปเล่ม("ทังโกบง") โดยเล่มแรกวางจำหน่ายเมื่อวันที่ 19 กรกฎาคม พ.ศ. 2562 ณ วันที่ 19 ธันวาคม พ.ศ. 2567 มีการวางจำหน่ายแล้วทั้งหมด 7 เล่ม สำนักพิมพ์ฟินิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อ 19 ธันวาคม พ.ศ. 2567
จำนวนเล่ม.
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายภาษาอังกฤษ
!width=24%|ISBN ภาษาอังกฤษ
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 19 กรกฎาคม พ.ศ. 2562</td><td></td><td>20 มกราคม พ.ศ. 2568</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 20 เมษายน พ.ศ. 2563</td><td></td><td>20 มกราคม พ.ศ. 2568</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 18 ธันวาคม พ.ศ. 2563</td><td></td><td>—</td><td>—</td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 20 ตุลาคม พ.ศ. 2565</td><td></td><td>—</td><td>—</td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 20 กรกฎาคม พ.ศ. 2566</td><td></td><td>—</td><td>—</td></tr>
<tr style="text-align: center;"><th scope="row" id="vol6" style="text-align: center; font-weight: normal; background-color: transparent;">6</th></td><td> 18 มีนาคม พ.ศ. 2567</td><td></td><td>—</td><td>—</td></tr>
<tr style="text-align: center;"><th scope="row" id="vol7" style="text-align: center; font-weight: normal; background-color: transparent;">7</th></td><td> 19 ธันวาคม พ.ศ. 2567</td><td></td><td>—</td><td>—</td></tr>
</table>
ผลตอบรับ.
ใน พ.ศ. 2563 มังงะเรื่องนี้เป็นหนึ่งใน 50 เรื่องที่เข้าชิงรางวัลมังงะถัดไปครั้งที่ 6 ในประเภทมังงะตีพิมพ์ ใน พ.ศ. 2566 ได้รับการเสนอชื่อเข้าชิงรางวัลในครั้งที่ 9 แม้ว่าจะอยู่ในประเภทเว็บมังงะก็ตาม
เจดีย์ชเวซานดอ (แปร)

เจดีย์ชเวซานดอ ([ʃwèsʰàɰ̃dɔ̀ pʰəjá]) เป็นเจดีย์พุทธตั้งอยู่บนเนินเขาด้านตะวันตกเฉียงใต้ของเมืองแปร ประเทศพม่า ห่างจากชายฝั่งตะวันออกของแม่น้ำอิรวดีไปราว 850 เมตร เป็นสถานที่แสวงบุญทางพุทธที่สำคัญที่สุดแห่งหนึ่งในพม่า ตำนานกล่าวว่าเจดีย์แห่งนี้ประดิษฐานพระเกศาธาตุพระพุทธเจ้าสององค์ ชื่อเจดีย์หมายถึงพระเกศาธาตุสีทอง
ในช่วงวันเพ็ญเดือนดะโบ่-ดแว จะมีประเพณีจุดกองไฟจากผู้สักการะโดยใช้ต้นโสนเป็นเชื้อไฟ
ยูจิ ทาคาดะ

ยูจิ ทาคาดะ (高田 裕司, Takada Yūji) เกิดเมื่อวันที่ 10 มกราคม ค.ศ. 1960 ที่จังหวัดคานางาวะ เป็นนักแสดงและนักพากย์ชาวญี่ปุ่น ภายใต้สังกัด สำนักงานโอซาวะ ทาคาเดะมีผลงานในอนิเมะโทรทัศน์หลายเรื่อง รวมถึงซีรีส์ดราม่า อีกทั้งยังปรากฏตัวในบทบาทของผู้บรรยายในผลงานอีกมากมาย ในปี ค.ศ. 1998 เขาประเดิมผลงานในอนิเมะครั้งแรกในซีรีส์ "Gasaraki" ซึ่งเป็นผลงานของบริษัท Sunrise
คิม ยู-จิน (เทควันโด เกิด พ.ศ. 2543)

คิม ยู-จิน (เกาหลี: ; เกิดวันที่ 17 ตุลาคม พ.ศ. 2543) เป็นนักกีฬาเทควันโดชาวเกาหลีใต้ เธอเป็นแชมป์โอลิมปิกปัจจุบันและผู้ชนะเลิศเหรียญทองในการแข่งขันรุ่นน้ำหนัก 57 กิโลกรัมหญิง ในโอลิมปิกฤดูร้อน 2024
อาชีพการงาน.
คิม ยู-จิน คว้าเหรียญทองในการแข่งขันเวิลด์จูเนียร์เทควันโดแชมเปี้ยนชิพที่เมืองเบอร์นาบี ประเทศแคนาดา ในปี พ.ศ. 2559
ในปี พ.ศ. 2562 เธอชนะเหรียญทองในรุ่น 57 กิโลกรัมจากการแข่งขันเทควันโดในกีฬามหาวิทยาลัยโลกฤดูร้อน 2019 ที่เมืองเนเปิลส์ ประเทศอิตาลี และยังรักษาแชมป์ในรุ่นเดียวกันได้อีกครั้งในการแข่งขันเทควันโดในกีฬามหาวิทยาลัยโลกฤดูร้อน 2021 ที่เมืองเฉิงตู
เธอคว้าเหรียญทองในการแข่งขันชิงแชมป์เอเชียเทควันโด 2021 รุ่น 57 กิโลกรัม ที่เมืองเบรุต ประเทศเลบานอน
ในการแข่งขันกีฬาเอเชียนเกมส์ 2022 ที่ถูกเลื่อนมาจัดในเดือนกันยายน พ.ศ. 2567 ที่เมืองหางโจว ประเทศจีน คิม ยู-จิน คว้าเหรียญทองแดงในรุ่น 57 กิโลกรัมหญิง
ในโอลิมปิกฤดูร้อน 2024 คิม ยู-จิน เอาชนะคู่แข่งที่เป็นนักกีฬาชั้นนำ 4 ใน 5 คนของรุ่นน้ำหนักของเธอ รวมทั้งนักเทควันโดจากอิหร่าน นาฮิด เคียนิ และคว้าเหรียญทองในรุ่น 57 กิโลกรัมหญิง นอกจากนี้ ชัยชนะของคิมยังทำให้เกาหลีใต้ทำสถิติ 13 เหรียญทองในโอลิมปิกฤดูร้อน ซึ่งเทียบเท่ากับสถิติเดิมที่ทำไว้ในปี 2008 และ 2012
หลัว เซี่ยน

หลัว เซี่ยน (เสียชีวิต ค.ศ. 270) ชื่อรอง ลิ่งเจ๋อ  เป็นขุนพลและขุนนางของรัฐจ๊กก๊กในยุคสามก๊กของจีน หลังการล่มสลายของจ๊กก๊กในปี ค.ศ. 263 หลัว เซี่ยนรับราชการต่อไปกับรัฐวุยก๊ก จากนั้นก็รับราชการกับราชวงศ์จิ้นที่ขึ้นมาแทนที่วุยก๊กในปี ค.ศ. 266 หลัว เซี่ยนมีชื่อเสียงจากการป้องกันจุดยุทธศาสตร์ที่อำเภอเองอั๋น (永安 "หย่งอาน"; ปัจจุบันคืออำเภอเฟิ่งเจี๋ย นครฉงชิ่ง) เป็นเวลา 6 เดือนเพื่อต้านทานการโจมตีของรัฐง่อก๊กที่เป็นอดีตรัฐพันธมิตรของจ๊กก๊ก ภายหลังการล่มสลายของจ๊กก๊ก
โนกู๊ดดีด (ภาพยนตร์ ค.ศ. 2017)

โน กู๊ด ดีด  เป็นภาพยนตร์สั้นซูเปอร์ฮีโร่ของอเมริกันในปี ค.ศ. 2017 ซึ่งมีตัวละครเดดพูลจากมาร์เวลคอมิกส์ ภาพยนตร์เรื่องนี้กำกับโดย เดวิด ลีตช์ เขียนบทภาพยนตร์โดย เร็ตต์ รีส และ พอล เวอร์นิค โดยมี ไรอัน เรย์โนลด์ส แสดงเป็นเดดพูลในเรื่อง "โน กู๊ด ดีด" ซึ่งเวด วิลสัน พยายามช่วยชายแก่จากการโดนโจรปล้นแต่ล้มเหลวเนื่องจากเขาใช้เวลาในการเปลี่ยนชุดเดดพูลก่อนที่จะช่วยชายแก่
ก่อนการออกฉายของภาพยนตร์ในปี ค.ศ. 2017 เรื่อง "โลแกน" ได้ถูกขยายเวลาฉายในโรงภาพยนตร์ออกไปหลายนาที เนื่องจากมีการเพิ่มภาพยนตร์สั้นของเดดพูลที่ฉายก่อน "โลแกน" แทนที่ฉากหลังเครดิตแบบดั้งเดิม ภาพยนตร์สั้นถูกถ่ายทำในเดือนธันวาคม ค.ศ. 2016 เพื่อเป็นการสร้างจุดสนใจให้ภาพยนตร์เรื่อง "เดดพูล 2" แต่ไม่ใช่ตัวอย่างภาพยนตร์สำหรับเรื่องนั้น มันเล่นกับอารมณ์ขันแบบเดดพูลในหลาย ๆ ด้าน โดยอิงจากแนวคิดที่ไร้สาระซึ่งไม่น่าจะใช้ในภาพยนตร์ได้ มีการอ้างอิงถึง "โลแกน" แบบทำลายกำแพงที่สี่ ล้อเลียนตัวละครซูเปอร์แมน และมี สแตน ลี ปรากฏตัวแบบรับเชิญในเวอร์ชันหนึ่ง
"โน กู๊ด ดีด" ถูกปล่อยออกมาโดยทเวนตีท์เซนจูรีฟอกซ์ก่อน "โลแกน" เมื่อวันที่ 3 มีนาคม ค.ศ. 2017 และเวอร์ชันอื่นของภาพยนตร์สั้นนั้นถูกปล่อยออนไลน์โดยเรย์โนลด์สในวันถัดไป การตอบรับจากภาพยนตร์สั้นนี้ได้รับการชมเชยว่าเป็นการเรียกน้ำย่อยสำหรับ "เดดพูล 2" และแสดงให้เห็นว่า ลีตช์ เข้าใจตัวละครก่อนที่จะกำกับภาพยนตร์เรื่องนั้น อารมณ์ขันของมันยังถูกเน้นโดยนักวิจารณ์หลายคน
เนื้อเรื่อง.
เวด วิลสัน พบชายแก่ที่ถูกปล้นในตรอกและรีบวิ่งไปเปลี่ยนชุดเดดพูลก่อนที่จะช่วยชายแก่ ขณะที่วิลสันพยายามเปลี่ยนชุดในห้องโทรศัพท์ใกล้ ๆ ชายแก่ถูกยิง วิลสันออกมาในชุดเดดพูลแล้วพบว่า ชายแก่ตายไปแล้วและโจรปล้นก็หายไปนานแล้ว
การฉาย.
"โน กู๊ด ดีด" ถูกฉายก่อนภาพยนตร์ "โลแกน" ในโรงภาพยนตร์ในทวีปอเมริกาเหนือตั้งแต่วันที่ 3 มีนาคม ค.ศ. 2017 โดยจัดจำหน่ายโดยทเวนตีท์เซนจูรีฟอกซ์ ภาพยนตร์สั้นนี้ได้รับการอนุมัติให้ฉายในโรงภาพยนตร์ในอินเดียตามที่ตั้งใจไว้ เนื่องจากการมองเห็นก้นของเรย์โนลด์สในขณะที่วิลสันเปลี่ยนชุดเดดพูลถูกเบลอด้วยหน้าต่างห้องโทรศัพท์ เรย์โนลด์สได้ปล่อยเวอร์ชันออนไลน์ของภาพยนตร์สั้นนี้ในยูทูบเมื่อวันที่ 4 มีนาคม โดยในคำบรรยายวิดีโอระบุว่า "เวดและสาว ๆ จากพี่น้องแก๊งเพื่อนซี้สุดใจวางแผนที่จะไปเที่ยว แคบ็อต โคฟ" ภายใน 48 ชั่วโมง วิดีโอนี้ได้รับการรับชมมากกว่า 12 ล้านครั้ง เมื่อ "เดดพูล 2" ออกจำหน่ายในสื่อบ้านในเดือนสิงหาคม 2018, "โน กู๊ด ดีด" ได้รวมอยู่ในสารคดีพิเศษภายใต้ชื่อ Deadpool's Fun Sack 2
พอล เมสคัล

พอล คอล์ม ไมเคิล เมสคัล ("-kəl"; เกิด 2 กุมภาพันธ์ ค.ศ. 1996) เป็นนักแสดงชาวไอริช เกิดที่เมืองเมย์นูธ เขาเรียนการแสดงที่เดอะลิเรอะคาเดมี และจากนั้นได้แสดงในละครเวทีที่ดับลิน เขามีชื่อเสียงจากบทบาทในมินิซีรีส์เรื่อง "Normal People" (2020) ซึ่งทำให้เขาได้รับรางวัลบาฟตาทีวี และการเสนอชื่อเข้าชิงรางวัลไพรม์ไทม์เอมี
เมสคัลก้าวสู่การแสดงในภาพยนตร์ด้วยบทบาทในละครจิตวิทยาเรื่อง "The Lost Daughter" (2021) และ "God's Creatures" (2022) บทบาทนำของเขาในฐานะพ่อที่มีปัญหาจากเรื่อง "Aftersun" (2022) และเพื่อนบ้านลึกลับในเรื่อง "All of Us Strangers" (2023) ได้รับการเสนอชื่อเข้าชิงรางวัลบาฟตาฟิล์ม รวมถึงการเสนอชื่อเข้าชิงรางวัลออสการ์สำหรับสาขาเดิม เขาได้รับรางวัลลอเรนซ์ โอลิเวียร์ สำหรับการแสดงบท สแตนลีย์ โควาลสกี้ ในการฟื้นฟูละครเรื่อง "A Streetcar Named Desire" ในปี ค.ศ. 2022 เมสคัลขยายบทบาทไปยังภาพยนตร์บล็อกบัสเตอร์โดยมีบทนำในภาพยนตร์แอ็คชั่นประวัติศาสตร์เรื่อง "Gladiator II" (2024)
ฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2025 รอบคัดเลือก

การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2025 รอบคัดเลือก เป็นการแข่งขันฟุตบอลชายรุ่นอายุไม่เกิน 17 ปีระดับทีมชาติที่จะคัดเลือก 7 ทีมเพื่อเข้าแข่งขันรอบสุดท้ายของฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2025 โดยที่จะเข้าร่วมกับเจ้าภาพคือ แอลเบเนีย ที่ผ่านการคัดเลือกอัตโนมัติ 
ฟุตบอลชายทีมชาติรัสเซีย รุ่นอายุไม่เกิน 17 ปี ถูกตัดสิทธิ์จากการแข่งขันเนื่องจากการรุกรานยูเครนของรัสเซีย ดังนั้นจะมี 54 ทีมเข้าร่วมการแข่งขันคัดเลือกนี้รวมทั้งเจ้าภาพแอลเบเนีย ซึ่งเป็นครั้งแรกในประวัติศาสตร์ของการแข่งขันที่เจ้าภาพเริ่มจากรอบคัดเลือกแม้จะผ่านการคัดเลือกอัตโนมัติ การคัดเลือกประกอบด้วยรอบที่ 1 ที่แข่งระหว่างเดือนตุลาคมถึงพฤศจิกายน ค.ศ. 2024 และตามด้วยรอบที่ 2 ที่จะแข่งขันในฤดูใบไม้ผลิ 2025 ผู้เล่นที่เกิดในวันที่ 1 มกราคม 2008 หรือหลังจากนั้นถึงจะมีสิทธิ์เข้าร่วม
รอบที่ 1.
การจับสลาก.
การจับสลากสำหรับรอบที่ 1 ได้จัดขึ้นเมื่อวันที่ 3 พฤษภาคม 2024 ที่สำนักงานใหญ่ของยูฟาในเมืองนียง สวิตเซอร์แลนด์
ทีมต่าง ๆ ได้รับการจัดอันดับตามการจัดอันดับคะแนนของพวกเขา ซึ่งคำนวณจากเกณฑ์ดังนี้:
แต่ละกลุ่มจะประกอบด้วยทีมหนึ่งจาก โถ A, ทีมหนึ่งจาก โถ B, ทีมหนึ่งจาก โถ C, และ 12 กลุ่มจะมีทีมหนึ่งจาก โถ D ตามการตัดสินของคณะกรรมการฉุกเฉินของยูฟา ทีมคู่ต่อไปนี้ไม่สามารถจับสลากในกลุ่มเดียวกันได้: สเปนและยิบรอลตาร์, เบลารุสและยูเครน, โคโซโวและเซอร์เบีย, โคโซโวและบอสเนียและเฮอร์เซโกวีนา.
ผาง เอ๋อ

ผาง เอ๋อ  หรือ เจ้า เอ๋อ  เป็นสตรีสูงศักดิ์ชาวจีนในช่วงปลายยุคราชวงศ์ฮั่นตะวันออก เป็นมารดาของผาง ยฺวี่  ขุนนางของรัฐวุยก๊กในยุคสามก๊ก ผาง เอ๋อสังหารชายผู้สังหารบิดาของตัวผาง เอ๋อ ต่อหน้าชุมนุมชนหน้าที่ว่าการ แต่หลังจากที่ผาง เอ๋อมอบตัวและขอให้ประหารชีวิตตนตามกฎหมาย ผาง เอ๋อไม่เพียงรอดพ้นจากการลงโทษ แต่ยังได้รับการยกย่องในเรื่องคุณธรรมด้วย 
เรื่องราวของผาง เอ๋อมีบันทึกในหนังสือหกบทของหฺวางฝู่ มี่ (皇甫謐) ซึ่งเป็นหนังสือเล่มต่อของ "เลี่ย-นฺหวี่-จฺว้าน" ("ชีวประวัติสตรีตัวอย่าง") ตำราที่เขียนขึ้นก่อนหน้าโดยหลิว เซี่ยง (劉向) ซึ่งถือเป็นตำราสอนสตรีในลัทธิขงจื๊อ จากการกระทำอันกล้าหาญของผาง เอ๋อ ผาง เอ๋อจึงได้รับการยกย่องให้เป็นหนึ่งในแบบอย่างของความกล้าหาญและคุณธรรมที่แสดงออกโดยสตรีในประวัติศาสตร์จีน ผาง เอ๋อเป็นหนึ่งในวีรสตรีที่ปรากฏภาพในอู๋ชฺวางผู่ ("ทำเนียบผู้กล้าไร้เทียมทาน") ของจิน กู่เหลียง (金古良)
ตำบลไม้รูด

ไม้รูด เป็นตำบลในอำเภอคลองใหญ่ จังหวัดตราด เป็นที่ตั้งของสถานีตำรวจภูธรไม้รูด และศูนย์ราชการุณย์สภากาชาดไทยเขาล้าน
ที่ตั้งและอาณาเขต.
ตำบลไม้รูดมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ไม้รูด แต่เดิมเป็นพื้นที่หมู่ 1 ของตำบลคลองใหญ่ สมัยก่อนมีเรือสำเภาเข้ามาหาน้ำและอาหารบริเวณพื้นที่หมู่ 1 ซึ่งพื้นที่บริเวณนี้มีลักษณะเป็นป่าทึบและมีเสือชุกชุมมาก ลูกเรือที่เข้ามาได้ถูกเสือกัดตายเกือบหมด ต่างหนีตายกันอลหม่าน บางส่วนปีนหนีขึ้นไปบนต้นขานาง ซึ่งเป็นต้นไม้ที่มีความลื่นมาก เมื่อลูกเรือปีนขึ้นไปบนกิ่งไม้ก็จะรูดตกลงมา ก็จะถูกเสือกัดตาย ชาวบ้านจึงเรียกว่า "ไม้รูด" 
ปี พ.ศ. 2501 กิ่งอำเภอคลองใหญ่ ของอำเภอเมืองตราดในขณะนั้นมีพื้นที่การปกครองเพียงตำบลเดียว มีพื้นที่กว้างขวางดูแลท้องที่ไม่ทั่วถึง นายจรัส เทศวิศาล ผู้ว่าราชการจังหวัดตราด ได้แยกพื้นที่ทางด้านเหนือ ได้แก่ หมู่ 1 บ้านไม้รูด, หมู่ 2 บ้านหนองม่วง และหมู่ 3 บ้านห้วงโสม ของตำบลคลองใหญ่ รวม 3 หมู่บ้าน มาตั้งเป็น ตำบลไม้รูด
การแบ่งเขตการปกครอง.
ตำบลไม้รูดแบ่งพื้นที่การปกครองออกเป็น 6 หมู่บ้าน ได้แก่
ตำบลหนองเสม็ด

หนองเสม็ด เป็นตำบลในอำเภอเมืองตราด จังหวัดตราด เป็นที่ตั้งของที่ว่าการอำเภอเมืองตราด รวมทั้งศูนย์ราชการของจังหวัด คือ สำนักงานขนส่ง สำนักงานพาณิชย์ สำนักงานอุตสาหกรรม แขวงทางหลวงชนบท สำนักงานทรัพยากรน้ำ สำนักงานสาธารณสุข และสำนักงานโยธาธิการและผังเมือง
ที่ตั้งและอาณาเขต.
ตำบลหนองเสม็ดมีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
ตำบลหนองเสม็ดแบ่งพื้นที่การปกครองออกเป็น 7 หมู่บ้าน ได้แก่
กลุ่มเทือกเขา

กลุ่มเทือกเขา  เป็นระบบเครือข่ายหรือห่วงโซ่ขนาดเล็กของเทือกเขา เช่น เทือกเขาทางชายฝั่งตะวันตกของทวีปอเมริกา คำนี้ในภาษาอังกฤษยืมมาจากภาษาสเปนซึ่งมาจากคำว่า เป็นคำย่อ ของคำว่า ('เชือก')
คำนี้มักใช้กันมากที่สุดในภูมิศาสตร์กายภาพ และโดยเฉพาะอย่างยิ่งใช้ในระบบภูเขาขนาดใหญ่ต่าง ๆ ในกลุ่มเทือกเขาในทวีปอเมริกา เช่น เทือกเขาแอนดีสในอเมริกาใต้ หรืออีกแบบที่ใช้ไม่บ่อยคทอเทือกเขาอื่น ๆ ในลักษณะ "สันเขา" ที่อยู่ขอบมหาสมุทรแปซิฟิกในประเทศโคลอมเบียและเวเนซุเอลา
อติสีตชีววิทยา

อติสีตชีววิทยา  คือสาขาหนึ่งของชีววิทยาที่ศึกษาผลกระทบของอุณหภูมิที่ต่ำต่อสิ่งมีชีวิตภายในหิมะภาคของโลกหรือในทางวิทยาศาสตร์ คำว่า cryobiology มาจากคำภาษากรีก κρῧος [kryos], "เย็น", βίος [bios], "ชีวิต" และ γρῧος [logos], "คำ" ในทางปฏิบัติ อติสีตชีววิทยาคือการศึกษาเกี่ยวกับวัสดุหรือระบบทางชีวภาพที่อุณหภูมิต่ำกว่าปกติ เนื้อหาที่ศึกษาอาจรวมถึงโปรตีน เซลล์ เนื้อเยื่อ อวัยวะ หรือสิ่งมีชีวิตทั้งหมด อุณหภูมิอาจมีตั้งแต่ภาวะอุณหภูมิต่ำกว่า จุดเยือกแข็งปานกลางไปจนถึงอุณหภูมิต่ำมาก
การลงโทษของพระเจ้า

การลงโทษของพระเจ้า เป็นการลงโทษอย่างเหนือธรรมชาติต่อบุคคล กลุ่มคนหรือทุกคนโดยพระเป็นเจ้า หลายวัฒนธรรมมีเรื่องราวเกี่ยวกับการลงโทษผู้อาศัยในดินแดนของพระเป็นเจ้าจนนำไปสู่ความวิบัติของคนกลุ่มนั้น
ตัวอย่างการลงโทษของพระเจ้าที่พบในหลายวัฒนธรรม คือ ตำนานน้ำท่วมโลก ดังปรากฏในมหากาพย์กิลกาเมช พระเวทและหนังสือปฐมกาล (6:9–8:22) ซึ่งพระเป็นเจ้าทรงเลือกผู้รอดชีวิตสำคัญหนึ่งคน ได้แก่ อุตนาปิชทิม พระมนูไววัสวัตและโนอาห์ตามลำดับ ให้สร้างเรือเพื่อบรรทุกครอบครัวของเขา สัตว์และเมล็ดพืชก่อนจะเกิดอุทกภัยครั้งใหญ่ ตัวอย่างอื่นในวรรณกรรมศาสนาภาษาฮีบรู ได้แก่ การกระจายตัวของผู้สร้างหอคอยบาเบล (ปฐมกาล 11:1–9) การทำลายเมืองโสโดมและโกโมราห์ (ปฐมกาล 18:20–21, 19:23–28) (อัลกุรอาน 7:80–84) และภัยพิบัติแห่งอียิปต์ (อพยพ, บทที่ 7–12) คัมภีร์ไบเบิลบรรยายว่าการลงโทษของพระเจ้าส่วนใหญ่ถูกชะลอเพื่อให้เกิดขึ้นในอนาคต การลงโทษของพระเจ้ามักเกิดขึ้นกับผู้ไม่ศรัทธาในพระวจนะของพระเป็นเจ้า วิลเลียม เลน เครก นักปรัชญาคริสต์กล่าวว่า "ในสายตาของเปาโล พระลักษณะ ฤทธานุภาพและเทวสภาพของพระเป็นเจ้านั้นเป็นที่ประจักษ์แล้วในการสร้างสรรพสิ่ง ดังนั้นจึงไม่มีเหตุผลในการไม่เชื่อในพระผู้สร้างผู้ดำรงอยู่ตลอดกาลและทรงพลานุภาพ เปาโลกล่าวว่า แท้จริงแล้วพวกไม่เชื่อในพระเป็นเจ้าต่างรู้ว่าพระองค์มีจริง แต่กดเก็บความรู้นี้ไว้เนื่องจากบาปของพวกเขา"
ในประมวลเรื่องปรัมปรากรีก เทพีฮีรามักพยาบาทต่อชายาองค์อื่น ๆ ของซูส พระสวามี และบันดาลให้บุตรของชายาเหล่านั้นพบกับเภทภัยต่าง ๆ เมดูซาในบางตำนานกลายเป็นสัตว์ประหลาดเนื่องจากความหยิ่งทะนงของนาง ขณะที่บางตำนานบรรยายว่าเธอถูกเทพีมิเนอร์วาสาปหลังถูกเทพโพไซดอนข่มขืนในวิหารของพระนาง
จุดยืนทางศาสนาและปรัชญาบางกลุ่มไม่มีแนวคิดการลงโทษของพระเจ้า หรือเชื่อว่าพระเป็นเจ้าจะสำแดงอารมณ์อิจฉา คิดแค้นหรือโกรธเกรี้ยวอย่างมนุษย์ อาทิ เทวัสนิยมและสรรพเทวัสนิยมมีความเห็นว่าพระผู้สร้างจะไม่ยุ่งเกี่ยวกับจักรวาลของมนุษย์ไม่ว่าจะในทางที่ดีหรือร้าย ดังนั้นพระองค์จึงไม่มีพฤติกรรมนี้ ขณะที่สรรพเทวนิยมถือว่าพระเป็นเจ้ากับจักรวาลเป็นสิ่งเดียวกัน จึงไม่จำเป็นต้องมีการลงโทษ เพราะสิ่งที่ขัดกับพระประสงค์ก็คือพระองค์อยู่แล้ว
ศาสนาพุทธ.
ศาสนาพุทธปฏิเสธแนวคิดการลงโทษของพระเจ้าอย่างแข็งขัน พระโคตมพุทธเจ้าทรงไม่สนับสนุนความเชื่อเรื่องพระผู้สร้าง การสรรค์สร้าง และเตือนให้ไม่พึงตั้งคำถามถึงกำเนิดของโลก (อจินไตย) หลายคนมองว่าการไม่ยึดติดกับแนวคิดพระผู้สร้างและผู้เคลื่อนสิ่งที่ไม่เคลื่อนไหว ("primum movens") นี้เป็นสิ่งสำคัญที่แยกศาสนาพุทธจากศาสนาอื่น
พุทธศาสนิกชนยอมรับการมีอยู่ของสรรพสิ่งในภพภูมิที่สูงกว่ามนุษย์ที่เรียกว่า เทวดา ซึ่งเวียนว่ายอยู่ในสังสารวัฏ และไม่จำเป็นต้องมีปัญญาเหนือกว่ามนุษย์ เทวดาเหล่านี้มีทั้งที่บรรลุธรรมแล้วตามคำสอนของพระพุทธเจ้า และเทวดาที่ยังไม่บรรลุธรรมซึ่งอาจหลงผิดบันดาลสิ่งร้าย ๆ ให้แก่มนุษย์
ศาสนาพุทธยอมรับแนวคิดเรื่องกรรมซึ่งส่งผลคล้ายการลงโทษ เช่น เกิดใหม่ในนรกภูมิอันเป็นผลจากอกุศลกรรม อย่างไรก็ตามผลกรรมนี้ไม่ได้ส่งผลตลอดกาลเหมือนเช่นศาสนาอับราฮัม แม้จะกินเวลายาวนานและไม่ใช่การลงโทษจากเบื้องบน
ศาสนายูดาห์และศาสนาคริสต์.
"ความพิโรธของพระเจ้า" หรือความโกรธของพระเป็นเจ้าต่อบาปในเชิงมานุษยรูปนิยมปรากฏอยู่หลายครั้งในคัมภีร์ไบเบิล
คัมภีร์ฮีบรู.
การลงโทษของพระเจ้าในทานัคหรือพันธสัญญาเดิม เช่น
พันธสัญญาใหม่.
พันธสัญญาใหม่บรรยายถึงความพิโรธของพระเจ้าโดยเฉพาะการพิพากษาครั้งสุดท้าย ซึ่งปรากฏเป็นเชิงเปรียบเทียบในโรม 2:5 พันธสัญญาใหม่กล่าวถึงความพิโรธของพระเจ้าอย่างน้อย 20 วรรค เช่น
ชีวฟิสิกส์

ชีวฟิสิกส์  เป็นวิทยาศาสตร์เชิงสหวิทยาการที่ใช้แนวทางและวิธีการแบบดั้งเดิมที่ใช้ในฟิสิกส์เพื่อศึกษาปรากฏการณ์ทางชีววิทยา ชีวฟิสิกส์ครอบคลุมทุกระดับของระบบทางชีววิทยา ตั้งแต่ โมเลกุล จนถึงสิ่งมีชีวิตและประชากร การวิจัยชีวฟิสิกส์มีความทับซ้อนกับชีวเคมี อณูชีววิทยา เคมีเชิงฟิสิกส์ สรีรวิทยา นาโนเทคโนโลยี ชีววิศวกรรม ชีววิทยาเชิงคอมพิวเตอร์ ชีวกลศาสตร์ ชีววิทยาการเจริญ และชีววิทยาระบบ
คำว่า "ชีวฟิสิกส์" ได้รับการแนะนำครั้งแรกโดย คาร์ล เพียร์สัน (Karl Pearson) ใน ค.ศ. 1892
สโตอา

สโตอา  ในสถาปัตยกรรมกรีกโบราณ คือทางเดินมีหลังคาหรือมุขเสาเรียง โดยทั่วไปเป็นทางเดินในที่สาธารณะ สโตอาในยุคแรกจะเปิดโล่งที่ทางเข้าที่มีเสาเรียงราย ซึ่งส่วนใหญ่มักเป็นหัวเสาแบบดอริก เรียงรายอยู่ด้านข้างของอาคาร สร้างบรรยากาศที่ปลอดภัย โอบล้อม และปกป้อง
ตลาดกลางแจ้ง

ตลาดกลางแจ้ง หรือ แอโกรา (;, "", แปลว่า "ตลาด" ในกรีกสมัยใหม่)) เป็นพื้นที่สาธารณะส่วนกลางในนครรัฐกรีซโบราณ เป็นสิ่งที่แสดงได้ดีที่สุดด้านการตอบสนองของรัฐเมืองในการรองรับระเบียบทางสังคมและการเมืองของเมือง ความหมายที่แท้จริงของคำว่า “Agora” คือ “สถานที่รวมตัว” หรือ “ที่ชุมนุม” แอโกราเป็นศูนย์กลางของชีวิตทั้งด้านกีฬา ศิลปะ ธุรกิจ สังคม จิตวิญญาณ และการเมืองของเมือง แอโกราโบราณแห่งเอเธนส์เป็นตัวอย่างที่รู้จักกันดีที่สุด
ข้อตกลงอาร์ทิมิส

ข้อตกลงอาร์ทิมิส  เป็นชุดข้อตกลงพหุภาคีที่ไม่มีผลผูกพัน ระหว่างรัฐบาลสหรัฐอเมริกาและรัฐบาลอื่น ๆ ของโลกซึ่งขยายความเกี่ยวกับบรรทัดฐานที่คาดว่าจะปฏิบัติตามในอวกาศ ข้อตกลงมีความเกี่ยวข้องกับโครงการอาร์ทิมิส ซึ่งเป็นความพยายามที่นำโดยสหรัฐอเมริกาในการส่งมนุษย์กลับไปยังดวงจันทร์ภายใน พ.ศ. 2569 โดยมีเป้าหมายสูงสุดคือการขยายการสำรวจอวกาศไปยังดาวอังคารและดาวที่ไกลออกไป.
ณ วันที่ 25 กรกฎาคม พ.ศ. 2568 ด้วยการเข้าร่วมของเซเนกัล มีประเทศต่าง ๆ ทั้งสิ้น 56 ประเทศที่ลงนามในข้อตกลงนี้ โดยรวมถึง 28 ประเทศในทวีปยุโรป 10 ประเทศในทวีปเอเชีย 7 ประเทศในทวีปอเมริกาใต้ 5 ประเทศในทวีปอเมริกาเหนือ 4 ประเทศในทวีปแอฟริกา และ 2 ประเทศในโอเชียเนีย
ข้อตกลงร่างโดยนาซาและกระทรวงการต่างประเทศสหรัฐอเมริกา โดยกำหนดกรอบความร่วมมือในการสำรวจทางพลเรือนและการใช้งานดวงจันทร์ ดาวอังคาร และวัตถุทางดาราศาสตร์อื่น ๆ อย่างสันติ ข้อตกลงมีพื้นฐานชัดเจนในสนธิสัญญาอวกาศของสหประชาชาติใน พ.ศ. 2510 ซึ่งผู้ลงนามมีหน้าที่ต้องยึดถือ และอ้างอิงอนุสัญญาสำคัญ ๆ ที่สหประชาชาติเป็นตัวกลางในการจัดทำกฎหมายอวกาศส่วนใหญ่
ข้อตกลงนี้ลงนามครั้งแรกเมื่อวันที่ 13 ตุลาคม พ.ศ. 2563 โดยตัวแทนของหน่วยงานอวกาศแห่งชาติของ 8 ประเทศ ได้แก่ ออสเตรเลีย แคนาดา อิตาลี ญี่ปุ่น ลักเซมเบิร์ก สหรัฐอาหรับเอมิเรตส์ สหราชอาณาจักร และสหรัฐอเมริกา ข้อตกลงอาร์ทิมิสยังคงเปิดให้ลงนามได้อย่างไม่มีกำหนด เนื่องจากนาซาคาดว่าจะมีประเทศอื่น ๆ เข้าร่วมมากขึ้น ผู้ลงนามเพิ่มเติมสามารถเลือกที่จะเข้าร่วมโดยตรงในกิจกรรมของโครงการอาร์ทิมิส หรืออาจตกลงที่จะปฏิบัติตามหลักการในการสำรวจดวงจันทร์อย่างรับผิดชอบตามที่กำหนดไว้ในข้อตกลง
ฟุตบอลชิงแชมป์แห่งชาติอาเซียน 2024 นัดชิงชนะเลิศ

ฟุตบอลชิงแชมป์แห่งชาติอาเซียน 2024 นัดชิงชนะเลิศ (หรือ อาเซียน มิตซูบิชิ อิเล็กทริค คัพ 2024 นัดชิงชนะเลิศ ตามชื่อผู้สนับสนุน) เป็นการแข่งขันนัดชิงชนะเลิศของฟุตบอลชิงแชมป์แห่งชาติอาเซียน 2024 ซึ่งเป็นการแข่งขันฟุตบอลชิงแชมป์ระดับสูงสุดระหว่างชาติสมาชิกสมาคมประชาชาติแห่งเอเชียตะวันออกเฉียงใต้ (อาเซียน) เป็นครั้งที่ 15 จัดขึ้นโดย สหพันธ์ฟุตบอลอาเซียน (เอเอฟเอฟ).
นัดชิงชนะเลิศเป็นการตัดสินในสองนัด รูปแบบเหย้าและเยือน ระหว่างทีมชาติไทย และเวียดนาม นัดแรกจัดขึ้นที่ประเทศเวียดนาม ณ สนามกีฬาเหวียตจี่ ในกรุงเหวียตจี่ ในวันที่ 2 มกราคม ค.ศ. 2025 ในขณะที่นัดที่สอง จัดขึ้นที่ประเทศไทย ณ ราชมังคลากีฬาสถาน ในกรุงเทพมหานคร ในวันที่ 5 มกราคม ค.ศ. 2025
ภูมิหลัง.
นี่เป็นรอบชิงชนะเลิศครั้งที่ห้าของฟุตบอลชิงแชมป์แห่งชาติอาเซียนและเป็นนัดชิงชนะเลิศครั้งที่สองติดต่อกันสำหรับทีมชาติเวียดนาม, ซึ่งพวกเขาได้รับชัยชนะใน 2008 และ 2018 นัดชิงชนะเลิศ, แต่ก็เคยแพ้ในสองครั้ง 1998 และ 2022 นัดชิงชนะเลิศ.
นี่จะเป็นนัดชิงชนะเลิศครั้งที่สิบเอ็ดของฟุตบอลชิงแชมป์แห่งชาติอาเซียนและเป็นครั้งที่สามติดต่อกันในรอบชิงชนะเลิศสำหรับทีมชาติไทย, ซึ่งพวกเขาได้รับชัยชนะใน 1996, 2000, 2002, 2014, 2016, 2020, 2022 นัดชิงชนะเลิศ, และเคยพ่ายแพ้ใน 2007, 2008, และ 2012 นัดชิงชนะเลิศ.
นัดการแข่งขัน.
เลกแรก.
<section begin=f-1stleg/><section end=f-1stleg/>
เลกที่สอง.
<section begin=f-2ndleg/>
<section end="f-2ndleg" />
เจดีย์บอบอจี้

เจดีย์บอบอจี้  เป็นเจดีย์พุทธและเป็นหนึ่งในสิ่งก่อสร้างทางพุทธที่เก่าแก่ที่สุดในพม่า ตั้งอยู่ในเขตโบราณคดีศรีเกษตรตอนเหนือของเมืองแปร เจดีย์นี้สร้างขึ้นในช่วงยุคปยู ราวคริสต์ศตวรรษที่ 5 และมีโครงสร้างหลักในสภาพดีเยี่ยม โดยรอดพ้นจากแผ่นดินไหวครั้งใหญ่หลายครั้งในช่วงหลายศตวรรษก่อนหน้านี้ได้อย่างน่าอัศจรรย์ ประวัติของเจดีย์นี้ไม่เป็นที่ทราบแน่ชัด เนื่องจากไม่มีการค้นพบจารึกที่บอกเล่าประวัติของเจดีย์แห่งนี้
ประวัติศาสตร์.
อายุของเจดีย์นี้ยังไม่เป็นที่แน่ชัด แต่คาดว่าสร้างขึ้นระหว่างคริสต์ศตวรรษที่ 5–6 เมื่อชาวปยูปกครองเมืองวงกลมที่อยู่ตอนเหนือ แม้จะมีอายุเก่าแก่แต่เจดีย์ก็ยังคงมีโครงสร้างที่แข็งแรง โดยรอดพ้นจากแผ่นดินไหวครั้งใหญ่หลายครั้งในช่วงหลายศตวรรษก่อนหน้า
เจดีย์บอบอจี้ มีรูปร่างส่วนใหญ่เป็นทรงกระบอก ส่วนด้านบนเป็นทรงกรวย สวม "ที่" ("ฉัตร") โครงสร้างทั้งหมดมีความสูง ประกอบด้วย:
เช่นเดียวกับเจดีย์บางองค์ในเมืองพุกาม เจดีย์นี้มีโครงสร้างหลักเป็นโพรงยาว มีเส้นผ่านศูนย์กลาง และสูง มีช่องเปิดสองช่องที่มองเห็นได้จากภายนอก ช่องหนึ่งอยู่ใกล้ฐานเจดีย์ชั้นบนสุด และอีกช่องหนึ่งอยู่สูงราวครึ่งหนึ่งของตัวเจดีย์ ช่องเปิดทั้งสองช่องนี้ปิดไม่ให้ผู้เยี่ยมชม ห้องภายในยังคงมีแผ่นจารึกดินเผาหลายร้อยแผ่นหรืออาจหลายพันแผ่น ซึ่งมีอายุย้อนไปถึงสมัยปยู รวมถึงแผ่นจารึกสองแผ่นที่สร้างภายหลังจากพระเจ้าอโนรธาแห่งพุกามทรงเปิดเจดีย์หลังจากพิชิตเมือง และนำพระบรมสารีริกธาตุองค์สำคัญไปประดิษฐานที่พุกาม รูปร่างที่แปลกตาของเจดีย์อาจได้ต้นแบบมาจาก ธัมเมกขสถูป ในอินเดียตอนเหนือ
มะฮาเซดี

มะฮาเซดี  เป็นเจดีย์พุทธที่โดดเด่นในเมืองพะโค ภาคพะโค ประเทศพม่า
ประวัติศาสตร์.
เจดีย์นี้สร้างขึ้นโดยพระเจ้าบุเรงนองเพื่อบรรจุพระบรมสารีริกธาตุของพระพุทธเจ้าที่ประดับด้วยทองคำและอัญมณี พระบรมสารีริกธาตุนั้นได้มาจากพระเจ้าธรรมปาละแห่งอาณาจักรโกฏเฏซึ่งได้พระราชทานพระบรมสารีริกธาตุพร้อมกับบาตรและพระธิดาของพระองค์ การก่อสร้างเจดีย์เริ่มขึ้นในเดือนพฤศจิกายน ค.ศ. 1559 แล้วเสร็จในอีกหกเดือนต่อมาในเดือนพฤษภาคม ค.ศ. 1560 มีเส้นผ่านศูนย์กลาง และสูง โดยไม่รวมยอด "ที่" ("ฉัตร") ยอดฉัตรได้รับการสร้างให้สูงขึ้นเหนือยอดเจดีย์เป็นครั้งแรกเมื่อวันที่ 2 มกราคม ค.ศ. 1561
โดยพระบรมสารีริกธาตุมาถึงเมื่อ ค.ศ. 1576 ใน ค.ศ. 1599 พระเจ้าอะเนาะเพะลูนได้พิชิตพะโคและนำพระบรมสารีริกธาตุไปตองอู ค.ศ. 1636 พระเจ้าตาลูนได้นำพระบรมสารีริกธาตุไปที่อังวะ และประดิษฐานไว้ที่เจดีย์ก้องมุดอ เมืองซะไกง์ ตลอดประวัติศาสตร์เจดีย์ถูกทำลายจากแผ่นดินไหวบนรอยเลื่อนซะไกง์หลายครั้ง เช่น 13 กันยายน ค.ศ. 1564, ค.ศ. 1583, 8 ตุลาคม ค.ศ. 1888 และถูกทำลายจนหมดเมื่อ ค.ศ. 1930 เจดีย์ได้รับการสร้างขึ้นใหม่ใน ค.ศ. 1950
หมายเหตุ.
<templatestyles src="Reflist/styles.css" />
เหตุโจมตีด้วยรถยนต์ในมัคเดอบวร์ค พ.ศ. 2567

เมื่อวันที่ 20 ธันวาคม 2024 ชายคนหนึ่งขับรถพุ่งชนฝูงชนในตลาดคริสต์มาสเมืองมัคเดอบวร์ค ประเทศเยอรมนี เป็นผลให้มีผู้เสียชีวิตรวมห้าราย และบาดเจ็บ 205 คน ผู้ก่อเหตุถูกจับกุมในเวลาต่อมา
ภูมิหลัง.
นครมัคเดอบวร์คเป็นเมืองหลวงของรัฐซัคเซิน-อันฮัลท์ ทุก ๆ ปีมีการจัดตลาดคริสต์มาสประจำปีในบริเวณใกล้กับศาลาว่าการนคร
ตลาดคริสต์มาสมักเป็นเป้าการโจมตีโดยการขับรถพุ่งชนฝูงชนอยู่หลายครั้ง รัฐมนตรีกิจการภายในและชุมชน นันซือ แฟเซอร์ เคยกล่าวไว้ในเดือนพฤศจิกายน 2024 ว่าไม่มีหลักฐานยืนยันชัดเจนว่าตลาดคริสต์มาสในเยอรมนีเป็นเป้าการโจมตีใด ๆ แต่ยืนยันว่าการตื่นตัวเป็นเรื่องที่พึงมี 
เหตุการร์นี้เกิดขึ้นหนึ่งวันให้หลังจากวันครบรอบแปดปีเหตุโจมตีด้วยรถบรรทุกที่ตลาดคริสต์มาสในเบอร์ลิน ซึ่งก่อเหตุโดยรัฐอิสลาม เป็นผลให้มีผู้เสียชีวิต 12 ราย บาดเจ็บ 56 คน สองสัปดาห์ก่อนหน้า ชายชาวอิรักคนหนึ่งถูกจับกุมด้วยข้อสงสัยวางแผลโจมตีตลาดคริสต์มาสแห่งหนึ่งในเมืองเอาส์บวร์ค รัฐบาแยร์น
เหตุการณ์.
เมื่อเวลา 19:04 น. CET ของวันที่ 20 ธันวาคม 2024 ผู้ก่อเหตุขับรถยนต์เช่ายี่ห้อเบเอ็มเว ที่เช่าไม่นานก่อนก่อเหตุ พุ่งชนฝูงชนด้วยความเร็วสูงในตลาดคริสต์มาสเมืองมัคเดอบวร์ค รถขับต่อไปเป็นระยะทางประมาณ 400 เมตร ตามรายงานของตำรวจ คนขับรถคันดังกล่าวถูกจับกุมในเวลาต่อมาที่สถานีรถรางอัลเลเซ็นเทอร์ (Allee-Center)
เหยื่อ.
รายงานผู้เสียชีวิตเบื้องต้นหลังเกิดเหตุอยู่ที่อย่างน้อยสองราย หนึ่งในนั้นเป็นเด็ก ตามข้อมูลที่ระบุไว้โดยผู้ว่าการรัฐซัคเซิน-อันฮัลท์ ไรเนอร์ ฮาเซิลล็อฟ มีผู้ได้รับบาดเจ็บ 68 คน โดยอย่างน้อยสิบห้ารายอาการสาหัส และ 16 คนบาดเจ็บเล็กน้อย ข้อมูลจากบริการการแพทย์ฉุกเฉินท้องถิ่นระบุยอดผู้บาดเจ็บที่ระหว่าง 60 ถึง 80 คน อย่างน้อย 20 คนถูกส่งตัวไปรักษาที่โรงพยาบาลมหาวิทยาลัยมัคเดอบวร์ค
ผู้ต้องสงสัย.
ผู้ต้องสังสัยก่อเหตุถูกจับกุมแล้ว ข้อมูลจากผู้ว่าการรัฐ ไรเนอร์ ฮาเซิลล็อฟ (พรรคเซเดอู) และตามที่รายงานโดยสำนักข่าว ดีเวิล์ท และ แดร์ชปีเกิล ผู้ต้องสงสัยคือ ทาเลบ อัลอับดุลโมฮ์เซน (Taleb al-Abdulmohsen) ชายวัย 50 ปีจากประเทศซาอุดิอาระเบีย ปัจจุบันประกอบอาชีพเป็นแพทย์และอยู่อาศัยในเมืองแบร์นบวร์ค เขาทำอาชีพเป็นนักจิตวิทยาและจิตแพทย์ประจำเรือนจำในเมืองแบร์นบวร์ค โดยเป็นผู้ลี้ภัยจากซาอุดิอาระเบียมายังเยอรมนีในปี 2006 และได้รับสถานะผู้ลี้ภัยในปี 2016 รวมถึงมีใบอนุญาตการตั้งรกรากและการอยู่อาศัยโดยถูกต้อง
ตามช่องทางสื่อสังคม เขาแสดงตัวเป็นผู้วิจารณ์ศาสนาอิสลามและอดีตมุสลิม ในปี 2019 เขาเคยให้สัมภาษณ์กับฟรังค์ฟวร์เทอร์รุนท์เชา และฟรังค์ฟวร์เทอร์อัลเกอไมเนอไซทุง ในฐานะผู้ช่วยเหลือผู้อพยพ ที่ซึ่งเขาบรรยายตัวเองไว้ในบทสัมภาษณ์ดังกล่าวว่าเป็น "นักวิจารณ์ศาสนาอิสลามที่ปากจัดที่สุดในประวัติศาสตร์ [...] ศาสนาอิสลามไม่มีอะไรดีงามทั้งนั้น" แดร์ชปีเกิลเคยรายงานข่าวเกี่ยวกับเขาในปีเดียวกัน ระบุว่าเขามีเจตจำนงที่จะช่วยเหลือคนอื่นให้หนีออกจากซาอุดิอาระเบียมายังเยอรมนีผ่านทางเว็บ "wearesaudis.net" และ ทวิตเตอร์ของเขา บนบัญชีทวิตเตอร์ของเขา เขาใช้รูปโปรไฟล์เป็นธงชาติสหรัฐ และเคยเผยแพร่ภาพปืนกล รวมถึงทฤษฎีสมคบคิด เช่น "เยอรมนีกำลังฆ่าผู้ลี้ภัยจากซาอุดีทั้งในและนอกประเทศเพื่อทำลายชีวิตของผู้ลี้ภัยเหล่านี้" และ "เยอรมนีต้องการที่จะทำให้ยุโรปกลายเป็นอิสลาม" รวมถึงแสดงตัวเป็นผู้สนับสนุนพรรคอาเอฟเด พรรคการเมืองขวาจัดของเยอรมนี และอีลอน มัสก์ และในหลายโอกาสแชร์เนื้อหาการเมืองขวาจัด เช่น เนื้อหาจากนักการเมืองขวาจัดอาลีเซอ ไวเดิล (พรรคเอเอฟเด), นักทฤษฎีสมคบคิด อาเล็กซ์ โจนส์, นักธุรกิจ อีลอน มัสก์ และ นักทฤษฎีสมคบคิดชาวเยอรมัน นาโอมี ไซบท์
คุคส์ฮาเฟิน

คุคส์ฮาเฟิน  เป็นเมืองและที่ตั้งการปกครองของอำเภอคุคส์ฮาเฟิน ในรัฐนีเดอร์ซัคเซิน ประเทศเยอรมนี เมืองนี้ตั้งอยู่เหนือสุดของรัฐนีเดอร์ซัคเซิน ตั้งอยู่บนชายฝั่งทะเลเหนือ บริเวณปากแม่น้ำเอ็ลเบอ 
เมืองคุคส์ฮาเฟินเป็นที่ตั้งของท่าเทียบเรือประมงและจุดจดทะเบียนเรือที่สำคัญให้กับเมืองฮัมบวร์ค เช่นเดียวกับคลองคีล จนถึงปี 2008 การท่องเที่ยวก็เป็นเรื่องสำคัญเช่นกัน
คตินิยมสากล

คตินิยมสากล  คือแนวคิดที่ว่ามนุษย์ทุกคนเป็นสมาชิกของชุมชนเดียวกัน คตินิยมนี้เป็นทั้งการกำหนดและความปรารถนา โดยเชื่อว่ามนุษย์สามารถและควรเป็น "พลโลก" (world citizens) ใน "ชุมชนสากล" ได้ แนวคิดนี้ครอบคลุมมิติและแนวทางต่าง ๆ ของชุมชน เช่น การส่งเสริม มาตรฐานศีลธรรมสากล การจัดตั้งโครงสร้างทางการเมืองระดับโลก หรือการพัฒนาฐานช่องทางสำหรับการแสดงออกทางวัฒนธรรมและความอดทนร่วมกัน
ตัวอย่างเช่น Kwame Anthony Appiah แสดงให้เห็นชุมชนนานาชาติที่บุคคลจากสถานที่ต่าง ๆ (ทางกายภาพ เศรษฐกิจ ฯลฯ) มีความสัมพันธ์ที่เคารพซึ่งกันและกัน แม้จะมีความเชื่อที่แตกต่างกัน (ทางศาสนา การเมือง ฯลฯ) ในความหมายที่กว้างกว่าแต่มีความเกี่ยวข้องกัน คำว่า "cosmopolitan" ยังใช้เพื่ออธิบายสถานที่ที่ผู้คนที่มีพื้นเพทางชาติพันธุ์ วัฒนธรรม และ/หรือศาสนาที่หลากหลายอาศัยอยู่ร่วมกันและโต้ตอบกัน
ภูมิศาสตร์วัฒนธรรม

ภูมิศาสตร์วัฒนธรรม  เป็นสาขาย่อยของภูมิศาสตร์มนุษย์ แม้ว่าการศึกษาเกี่ยวกับประเทศและวัฒนธรรมต่าง ๆ บนโลก จะสามารถย้อนกลับไปถึงนักภูมิศาสตร์โบราณ เช่น ปโตเลมี หรือสตราโบ แต่ภูมิศาสตร์วัฒนธรรมในฐานะการศึกษาทางวิชาการได้เกิดขึ้นครั้งแรกในฐานะทางเลือกของทฤษฎีนิยัตินิยมทางสิ่งแวดล้อม ในช่วงต้นศตวรรษที่ 20 ซึ่งเชื่อว่าผู้คนและสังคมถูกควบคุมโดยสิ่งแวดล้อมที่พวกเขาพัฒนา แทนที่จะศึกษาภูมิภาคที่กำหนดไว้ก่อนตามการจำแนกประเภทสิ่งแวดล้อม ภูมิศาสตร์วัฒนธรรม กลับให้ความสนใจในภูมิทัศน์ทางวัฒนธรรม โดยมี คาร์ล โอ. เซาเออร์ ผู้เป็น “บิดาแห่งภูมิศาสตร์วัฒนธรรม” แห่งมหาวิทยาลัยแคลิฟอร์เนีย เบิร์กลีย์ เป็นผู้นำ ส่งผลให้ภูมิศาสตร์วัฒนธรรมถูกครอบงำโดยนักเขียนชาวอเมริกันมาเป็นเวลานาน
อามัสยา

อามัสยา  เป็นนครทางตอนเหนือของประเทศตุรกี ในภูมิภาคทะเลดำ เรียกกันว่า อามาเซียอา (Amaseia) หรือ อามาเซีย (Amasia) ในสมัยโบราณ เมืองเป็นที่ตั้งของการปกครองของจังหวัดอามาสยาและเขตอามัสยา มีประชากร 114,921 คน (2021) เมืองอามัสยาตั้งอยู่บนภูเขา เหนือชายฝั่ง ทะเลดำ (คาราเดนิซ) แม้จะอยู่ใกล้ทะเลดำ แต่พื้นที่นี้อยู่สูงเหนือชายฝั่งและมีภูมิอากาศแบบแผ่นดินซึ่งเหมาะกับการปลูกแอปเปิล ทำให้จังหวัดอามาสยา หนึ่งในจังหวัดทางตอนกลางค่อนไปทางเหนือของอานาโตเลีย ประเทศตุรกี มีชื่อเสียงในเรื่องนี้ เมืองนี้เป็นบ้านเกิดของนักภูมิศาสตร์ สตราโบ
ชิติพัทธ์ แก้วยศ

ชิติพัทธ์ แก้วยศ ชื่อเล่น โซ่ (21 มีนาคม พ.ศ. 2546 –) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองกลางให้แก่สโมสรฟุตบอลฉะเชิงเทรา ไฮ-เทค ในศึกไทยลีก 3
ผลงานระดับสโมสร.
ร่วมกับสโมสรฟุตบอลพีทีที ระยอง.
ใน พ.ศ. 2562 ด้วยวัย 16 ปี 6 เดือน 8 วัน ชิติพัทธ์กลายเป็นนักฟุตบอลอายุน้อยที่สุดที่ทำหน้าที่ให้แก่สโมสรฟุตบอลพีทีที ระยอง หลังจากลงแข่งฟุตบอลระดับอาชีพครั้งแรกในเกมที่พบกับสโมสรฟุตบอลชลบุรีในศึกไทยลีก นอกจากนี้ เขายังกลายเป็นนักฟุตบอลอายุน้อยที่สุดอันดับ 4 ที่ได้แข่งในไทยลีก
ร่วมกับสโมสรฟุตบอลสมุทรปราการ ซิตี้.
ใน พ.ศ. 2564 ชิติพัทธ์ได้ลงแข่งให้แก่สโมสรฟุตบอลสมุทรปราการ ซิตี้ เป็นครั้งแรกในเกมที่พบกับสโมสรฟุตบอลเมืองทอง ยูไนเต็ด ในศึกไทยลีก
ผลงานระดับทีมชาติ.
ชิติพัทธ์ได้เป็นส่วนหนึ่งของฟุตบอลทีมชาติไทยรุ่นอายุไม่เกิน 16 ปี ในการแข่งฟุตบอลชิงแชมป์เอเชีย รุ่นอายุไม่เกิน 16 ปี 2018